
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS NEGYVENAMŲJŲ PATALPŲ, ESANČIŲ ŠAKIUOSE, BAŽNYČIOS G. 37, NUOMOS SUTARTIES SUDARYMO NAUJAM TERMINUI
2013 m. vasario 28 d. Nr. T-56
Šakiai


Rajono savivaldybės taryba, vadovaudamasi Lietuvos Respublikos civilinio kodekso 6.482 straipsnio 1 dalimi ir 3 dalimi, Vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi ir 14 straipsnio 6 dalimi, rajono savivaldybės tarybos 2003 m. vasario 20 d. sprendimo Nr. 26 „Dėl savivaldybės ilgalaikio materialiojo turto nuomos“ 3.8 punktu bei atsižvelgdama į Valerijos Stukšienės 2013 m. sausio 2 d.  prašymą, nusprendžia:


1. Sudaryti naujam penkerių metų terminui rajono savivaldybei nuosavybės teise priklausančių 16,22 kv. m ploto negyvenamųjų patalpų, esančių Šakiuose, Bažnyčios g. 37 (Nekilnojamojo daikto kadastrinių matavimų byloje Nr. 84/217 pastato šifras – 2B2/p, patalpų indeksai – 1-20, 1-24, unikalus pastato Nr. 8490-0000-1015), nuomos sutartį su Valerija Stukšiene.


2. Pavesti rajono savivaldybės administracijos direktoriui, sudarant nuomos sutartį, vadovautis Lietuvos Respublikos aplinkos ministro ir finansų ministro 2007 m. birželio 7 d. įsakymu Nr. D1-322/1K-206 (Žin., 2007, Nr. 65-2541) patvirtintomis Nuompinigių už valstybės materialiojo turto nuomą skaičiavimo taisyklėmis bei pasirašyti minėtų patalpų nuomos sutartį.
Savivaldybės mero pavaduotoja,
pavaduojanti savivaldybės merą





Rima Rauktienė 

